
A kik 1848-ban az líj Magyarország fundamentumát 
lerakták, tökéletlen munkát végeztek volna, ha a XX. törvény- 
czikket meg nem alkotják. A rendi szerkezet által szerteszét 
darabolt társadalom egységét kellett megteremteni, hogy a 
magyar nemzeti állam eszményképe, mely legelőször Széchenyi 
lelkében fogamzott meg, valóra váljék. S a 48 diki törvény- 
hozás, a mint a társadalmi egység követelményének tett ele- 
get, midőn a nemesség kiváltságainak megszüntetésével lerom- 
bolta a válaszfalat az úr és szolga között: úgy a nemzet 
egybeforradását tette lehetővé a katholikus egyház jogállá- 
sának olyatén átalakítása által is, hogy megszüntetyén annak 
uralkodói jellegét, a többi történelmi felekezeteket jogilag fel- 
szabadította annak nyomása alól 

A baj csak az volt, hogy a törvényhozás a maga aka- 
ratát az említett törvényben nem fejezte ki elég világosan, 
minek folytán egyik részről épp úgy, mint a másik részről, a 
törvényből olyan következtetéseket vontak le, sőt vonnak le 
még ma is, melyeknek puszta hangoztatása is zavarólag hat 
a társadalom békéjére, megvalósításuk pedig az államfejlődés 
szempontjából beláthatatlan következményekkel járna. 

A történelem szövétnekével kell nekünk protestánsoknak 
bevilágítanunk azokba a műhelyekbe, a hol az 1848: XX. 
törvényczikket készítették s a hol annak végrehajtásáról tanács- 
koztak, a végből, hogy a követel ós tartozik rovatait a pro- 
testáns egyház részéről a magyar állammal szemben kitölt- 
hessük s hogy a mérleget a beváltott és a még ezentúl 
beváltandó állami kötelezettségek tekintetében felállíthassuk. 
Hogy azután a történelem tanulságait jól vagy rosszul hasz- 
náljuk-e fel, ez attól függ, mennyire alkalmazkodunk a gya- 
korlati élet exigencziáihoz. Az Isten őrizzen bennünket a rideg 
opportunizmustól. Ezt én se nem hirdettem, se nem követtem 
soha. Én azt tartom, hogy eszmények nélkül nincs igazi haladás 

s egész életemben azokat tartottam legnagyobb tiszteletben 
s azokat ismertem el vezéreimttl, a kik az eszmények kultu- 
szában tüntették ki magukat. De az eszmények kultuszával 
nemcsak nem ellenkezik, sőt teljesen összefér, ha azoknak 
megvalósításában a lehetőséget tartjuk mindenkor szem előtt. 

Az 1848 : XX. t.-cz. a forradalom szülöttje volt. Olyan 
korban jutott az belé törvénytárunkba, a mikor a túlzás, a 
szenvedélyek túlcsapongása válik szabálylyá s a mérséklet 
csak mint kivétel szerepel. S a kelet népe, mely még nor- 
mális viszonyok közt is az ábrándok világában érzi magát 
legjobban ; mely annyira kész volt mindig a hazaárulás és 
istenkáromlás vádjával illetni az őt észretériteni szándékozó 
józan tanácsadókat : az 1848 : XX. t.-czikkben kifejezett, vagy 
— ha jobban tetszik — belemagyarázott juste milieu politikáját 
mégis magáévá tette akkor, a mikor ez a politika egyenes 
megtagadása volt a forradalom szellemének. 

A mit a franczia forradalom minden lelkiismereti fur- 
dalás nélkül, a legbrutálisabban végrehajtott, azt a mi forra- 
dalmunk — hogy Kossuth szavaival éljek — „egyszerűen 
nem merte megtenni". Mirabeau és társai egyrészről abból 
indulva ki, hogy a papi rend, mint önálló testület; össze- 
férhetetlen az alkotmánynyal s kívül állván a társadalmon, 
ellenkezésben van a közszellemmel : a papokat teljesen kiszol- 
gáltatták az államnak s az állam által fizetett egyszerű hivatal- 
nokokká degradálták őket; másrészről azt az elvet állítván fel, 
hogy az egyház a maga javainak csak haszonélvezője, de 
nem tulajdonosa: az egyházi jószágokat az állam által el- 
koboztatták. Nálunk ellenben a radikális politika ilyetén ered- 
ményeivel a forradalom nem dicsekedhet, miután a 48-diki 
átalakulás vezetői jobbnak látták az állam és az egyház közti 
viszony gyökeres megoldását kedvezőbb időkre hagyni, a 
mikor t. i. — hogy ismét Kossuthot idézzem — „a megoldás 
nyomában kelő szenvedély szele kidühöngheti magát a nélkül, 
hogy a nemzet hajóját szirtekre sodorná". 

S az egyházpolitikai kérdésekben Kossuth által követett 
mérséklet politikája még magának Kossuthnak a személyi 
prestige-jére sem volt hátrányos befolyással. A mit Boissier 
Ciceróról ír, hogy t. i. a pártok nem szeretik a;Z affajta embere- 
ket, kik vonakodnak társul csatlakozni az ő kicsapongásaikhoz 
s kik az általános túlzások közepette önérzetesen megmaradnak 
az igaz mérték határain belül : a mi forradalmi politikusainkra 
is alkalmazható ugyan; de a valláspolitikai kérdésekben a 
nemzet politikai érettsége nyilatkozott meg, midőn azoknak 
tanácsát követte, kik az arany középúton kívánták vezetni. 

Azt mindenki természetesnék találta, hogy Kossuth, az 
^j államalakulás keretében, a többi szabadságjogok mellett a 
vallásszabadság biztosításáról is gondoskodni kivánt. A tiszán- 
túli ref. egyházkerület és a görög nem egyesültek, erre peti- 
"Czióikban egyenesen felhívták az országgyűlést. A vármegyék 
egyrésze pedig, például Zemplén, Ugocsa, Esztergom stb., az 
említett tárgyat követi utasításaik közé vették fel. ,A mennyi- 
ben a vallási különbségből eredő súrlódások — olvassuk Zem- 
plénmegye 1847-diki instrukcziói közt — csak akkor szűnnek 
meg valóban, ha minden vallásfelekezetre kiterjesztetik a 
viszonosság és a szabad gyakorlat elve: mondják ki ezt az 
unitáriusokra és a kapcsolt részek protestánsaira is/ A mit 
tehát az újabb kor egyik legharcziasabb klerikális hírlapírója, 
Lonkay Antal el akart volt hitetni a közönséggel, hogy t. i. 
S.Z 1848: XX. t.-cz. a megyei utasítások ellenére jött volna 
létre : homlokegyenest ellenkezik a történelmi igazsággal. 

A közvéleménynek azonban, mely magát az elvet hirte- 
lenjében magáévá tette, hosszabb időre volt szüksége, hogy 
ítz elvnek úgy formulázása, mint alkalmazása tekintetében 
<5sak valamennyire is tájékozza magát. 

Igaz ugyan, hogy a rendek a Kossuth által bemutatott 
vallásügyi törvényjavaslatot a márczius 31-iki országos ülés- 
ben minden ellenmondás és változtatás nélkül fogadták el; 
<ie azért mintha mégis megzavarta volna már akkor az össz- 
hangot Schnée László, Hevesmegye követe, azzal a kérdésével, 
hogy a mennyiben a törvényjavaslat csak a bevett vallás- 
felekezetekre nézve mondja ki az egyenlőséget és viszonos- 
ságot: mi fog történni a zsidókkal? vájjon ők fognak-e 
emanczipáltatni ? Ez a kérdés természetesen legközvetlenebbül 
magukat a zsidókat érdekelte s úgy a törvény meghozatala 
előtt, mint különösen azután, részint hírlapokban és röpira- 
tokban, részint élő szóval, keserű szemrehányásokkal illetvén 
A nemzetet, nem szűntek meg sürgetni, hogy a jogegyenlőség 
itldásai ő rájuk is terjesztessenek ki. Einhorn Ignácz papjelölt, 
a ki később Horn Edére változtatta a nevét s ezen a néven 
mint publiczista, országgyűlési képviselő és államtitkár, köz- 
életünkben előkelő szerepet játszott; továbbá Roth Hermán 
papjelölt, Hartmán Lipót tanító, Chorin Jakab stb., egymás- 
után bocsájtották ki ily tárgyú röpirataikat.^ 

Úgyde Kossuth előbb az országgyűlésen, majd a pesti 

^ Einhorn I. : Zur Judenfrage in Ungara. Ofen, 1848. — Roth Her- 
^man: A zsidók polgárosítása ok- s czélszerű. Pest, 1848. — HaHmán 
Lipót'. Magyar zsidó vagy zsidó magyar? Pécs, 1848. — Chorin J.: 
SoUen die Juden Bürger werden? Pesth, 1848. 

Ballagi G.: 1848. XX. t.-cz. 2 

zsidók küldöttsége előtt egész határozottsággal kijelentette^ 
hogy a zsidók emanczipácziójára nézve a viszonyok annyira^ 
kedvezőtlenek, hogy ha erőltetnék a dolgot: a mellett, hogy^ 
az egész vallásügyi reformot veszélyeztetnék, egyszersmind 
a zsidók ellen különben is erősen kifejlett gyűlölködést a 
végtelenségig fokoznák. Hiszen márczius második felében 
Pozsonyban a zsidók elleni gyűlölet már tettekben is meg- 
nyilatkozott s míg a csőcselék a zsidókat ütlegelte és foszto- 
gatta, a polgárság népgyűlésen követelte, hogy a városban 
lakó zsidókat űzzék onnan ki és a házalástól tiltsák el őket. 
S ha ezeknek a zavargásoknak, valamint a többi városok- 
ban a német ajkú polgárság részéről tapasztalt zsidóellenes 
fenyegető magatartásnak hatása alatt Kossuth kevéssel előbb 
kénytelen volt a szabad királyi városokra vonatkozó törvény- 
javaslatnak azt a pontját, mely szerint városokban minden 
teljeskorú és önálló polgár valláskülönbség nélkül választó^ 
akként módosítani, hogy az illetők törvényesen bevett vallás- 
különbség nélkül választók : a zsidóknak a többi felekezetekkel 
való egyenjogúsításáról szintén le kellett mondania, nehogy 
táplálékot adjon annak a lábrakapott gyanúnak, hogy az 
országgyűlés, midőn a felekezetek szükségleteinek fedezésével 
az államot terheli meg, tulajdonképen a keresztyén népet a 
zsidó vallás terjesztésére akarja megadóztatni. 

Míg az alsó tábla, a vallásügyi javaslattal, Kossuthnak 
a zsidókra vonatkozó felvilágosítása után egyátalán nem tar« 
totta szükségesnek tovább foglalkozni : a főrendi táblán külö- 
nösen a katholikus főpapság a javaslat, számos rendelkezése 
felett olyan élénk és hosszú vitát provokált, hogy az elnöklő 
nádor egy ízben szükségesnek látta figyelmeztetni a szónoko- 
kat, hogy az idő rövidségére való tekintettel fogják minél 
rövidebbre mondandóikat. 

A r. katholikus egyház képviselőit az események rohamos 
fejlődése bármennyire meglepte is s egyik-másik főpapon bár- 
mennyire erőt vett is a pesszimisztikus hangulat : mindazonáltal 
igyekeztek alkalmazkodni a közhangulathoz, tudván azt, hogy 
ha ellenszegülnek, még nagyobb veszélynek teszik ki egyhá- 
zakat. Forradalmi időszakban százados intézmények is meg- 
rendülhetnek. Nem csuda tehát, ha a klérus tagjai közt akadtak 
számosan, a kik olyan sötét szemüvegen nézték az esemé- 
nyeket, hogy a legrosszabb eshetőségre is készen voltak. 
Herczeg Hohenlohe Sándor nagyváradi nagyprépost még a 
saecularisatio eshetőségétől sem zárkózott el. De a mennyiben 
ez bekövetkeznék, egy röpiratában figyelmeztette paptársait, 
hogy a saecularisatio csak annak a megmutatására szolgálna 

alkalmul, hogy „földi javak nélkül is képesek Istennek szol- 
gálni, sőt minél háládatlanabb lenne a világ irányukban, annál 
buzgóbban fognak ők az emberiség szent ügyében tőlük ki- 
telhető módon munkálkodni s szegényen is teljesítenék a haza 
iránti kötelességeiket".^ A viszonyokhoz való ilyetén alkalmaz- 
kodásnak konkrét alakban is. jelét adta a -klérus, midőn a 
márczius 18-ki alsótáblai ülésen felszólittatott egyes követek 
részéről, hogy a papi tizedről mondjon le. A felszólításnak a 
klérus képviselői engedtek, mert — mint Fogarassy Mihály, 
a későbbi erdélyi püspök írja — féltek attól, hogy ^^a papi 
tized ellenmondásuk daczára is el fog törültetni'' s mert 
tudták nagyon jól, hogy „ha feltartóztatni akarták volna az 
alsó tábla határozatát a gyéren képviselt felső táblánál, az 
akkori ingerültség közepette egyébként is valamely sikeresebb 
pártfogásra számolniok nem lehetett*". 

A kényszerűségnek hódoltak meg akkor is, a midőn 
az 1848: XX. t.-cz. ellen — bármennyire aggasztotta is az 
őket — nagyobb mérvű ellentállást nem fejtettek ki. 

Sczitovszky János pécsi püspök, a későbbi primás, a ki 
elsőnek szólott a tárgyhoz, valamint Ocskay Antal kassai, 
Fogarassy szkodári püspökök s a világi katholikusok részéről 
a vallásos buzgalmáról híres gr. Cziráky János, mindannyian 
készséggel belenyugodtak a vallásfelekezetek közti egyenlőség 
elvének kimondásába, miután az csupán a bevett vallásfele- 
kezetekre vonatkozott s miután egyenlőség alatt egyebet nem 
értettek, mint azt, hogy a bevett felekezetek saját ügyeik 
intézésében és vallásuk gyakorlatában egyforma szabadsá- 
got élveznek s az államhatalom oltalmára egyformán igényt 
tarthatnak. 

A viszonosságot ellenben a hitelvekre és az egyházi 
szerkezetre nézve egymástól annyira eltérő felekezetekkel 
szemben nem tartották érvényesíthetőnek; mert hiszen pl. a 
r. katholikusok felfogása a házasság felbonthatósága tekintetében 
homlokegyenest ellenkezik a protestánsokéval; amazok a 
vegyes házasságból származó gyermekek vallására nézve a 
szülők szabad egyezkedését tartják helyesnek, míg ezek 
magukra nézve ebben veszélyt látnak; amazok hierarchikus 
szervezettel, ezek zsinat-presbyteri szervezettel bírnak stb. 
A felekezeti súrlódások elkerülése végett tehát azt kívánták, 
hogy a viszonosságot „minden egyház saját elvernék és szerke- 
zetének épségben tartása mellett'^ mondja ki a törvény. 

Az egyházi és iskolai szükségleteknek az állam által 

^ Szózat a magyar clerushoz. Nagyvárad, 1848. 

történendő fedezését illetőleg szintén kifejezték abbeli aggo- 
dalmukat, hogy a törvénynek ez a rendelkezése az egyház 
szabadságát és tulajdonjogát veszélyeztetheti. Ennélfogva a 
törvényjavaslat 3. §-át olyaténképen óhajtották módositani, 
hogy „minden vallásfelekezetek egyházi és iskolai szükségei, 
a mennyiben azok a vallásfeleJcezeteJc mostani javaikból s alapít- 
ványaikból ki nem telnének és az oktatás szabadságának saját 
elveik szerinti teljes alkalmazása mellett^ közálladalmi költségek 
által fedeztessenek". 

A klérus nevében Fogarassy Mihály által tett módosítvá- 
nyokhoz a protestáns főrendek közül Tihanyi Ferencz temesi 
gróf, gr. Teleki Domokos és br. Vay Miklós koronaőr szó- 
lottak. Teleki részletesen kifejtette, hogy a törvényjavaslatban 
szó sincs arról, hogy egyik felekezet a másik rovására érvé- 
nyesüljön, hogy egyik felekezet a másik elveinek elfogadására 
kényszeríttessék, hanem az egyenlőség csupán ama viszonyo- 
kat illeti, melyekben két különböző hitfelekezet jő egymással 
érintkezésbe, például vegyes házasságoknál a gyermek nevelése 
tekintetében. A midőn még ugyanő kifejezte abbeli meg- 
győződését, hogy olyan keresztyén felekezet nincsen, melynek 
élveivel a viszonosság ellenkeznék: visszautasította egyszer- 
smind azt a föltevést, hogy bármely felekezettől is el akarnák 
venni a vagyonát^ miután különben sincs egyiknek sem annyi 
vagyona, a mennyire szüksége volna. Br. Vay Miklós hasonló 
szellemben nyilatkozott. A törvényjavaslat szerkesztésében 
— szerinte — a rendek nagy óvatossággal jártak el, úgy hogy 
semmi aggodalom nem rejlik abban arra nézve, mintha vala- 
melyik egyház elvei vagy szerkezete veszélyeztetnének. A mi 
pedig a vallási és iskolai alapítványok elkobzását illet% ez a 
debreczeni ref szuperintendenczia peticziója alapján készült tör- 
vényjavaslatnak mdr azért sem lehet szándékában, Ynert a protes- 
tánsok is ragaszkodnak alapítványaikhoz s egyházi és iskolai 
önkormányzatukat semmi anyagi érdeknek fel nem áldozzák ; 
hanem az ő kívánságuk tisztán csak arra irányul, hogy ha az 
egyik felekezet az állam által segittetik, népesség arányában 
a másik is hasonlóan segittessék. 

A vita azzal végződött, hogy a főrendi tábla többsége 
a viszonosságra, valamint a törvényjavaslat 3. §-ában az oktatás 
szabadságára vonatkozó módositványokat elfogadta, az egy- 
házi javak és alapítványokra vonatkozó záradékot ellenben, 
mint fölöslegest mellőzte, a mivel szemben az alsó tábla, 
különösen Kossuth Lajos és Deák Ferencz felszólalásai követ- 
keztében, megmaradt az eredeti szerkezet mellett. 

Kossuthnak az ellen elvileg nem volt kifogása, hogy a 

hitelvek épségben tartása mellett ismertessék el a felekezetek 
közti viszonosság; de ennek kimondását fölöslegesnek, sőt 
annyiban veszedelmesnek is tartotta, a mennyiben félreértésekre 
szolgálhat alkalmul; azt pedig, hogy az államnak az egyházi 
szerkezetbe se legyen beleszólója, még elvileg sem tette 
magáévá. 

A törvényjavaslat végre is minden változtatás nélkül 
vált törvénynyé, miután az alsó tábla a főrendek kétszeri 
izenetváltása után sem engedte a vallási egyenlőség és viszo- 
nosság elvének az „absque tamen praejudicio^'-hoz hasonló 
záradékkal való megszorítását, annyival kevésbbé engedte 
ezt, mert — mint gr. Teleki László megjegyezte — méltán 
föl lehetett tenni, hogy a klérus ama különben ártatlannak 
látszó záradékkal valami hátsó gondolatát akarta eltakarni. 

A püspöki kar és a r. katholikus főrendek egy kis töredéke 
azonban a történtekbe nem tudott belenyugodni. Az április 
6-diki országos ülésben hiába hangoztatta br. Vay Miklós, 
hogy a törvény sem az egyik sem a másik felekezet hitelveit 
nem sérti: Sczitovszky és Ocskay püspökök, úgyszintén gróf 
Cziráky János és gr. Zichy Henrik, a törvény 2., 3. és 
4. §-ai ellen, mint a melyek hitfelekezetük szabadságát és 
függetlenségét veszélyeztetik, óvást emeltek. Sőt ugyanezen 
a napon a püspöki kar több előkelő világi r. katholikussal 
együtt értekezletre gyűlvén össze, ott az országgyűléshez egy 
peticziót készítettek, melyben „a törvényesen kimondott s álta- 
luk is üdvözölt lelkiismeret-szabadság és vallások közti egyenlő- 
ség tekintetéből, dear. katholikus egyház biztosításául is" azt 
kívánják, hogy 1-ször a r. katholikus egyháznak — úgy, mint a 
többi felekezetnek is — az államhoz való viszonya, a szabadság 
és vallásos függetlenség alapján, törvény által rendeztessék ; 
2-szor, hogy ar. katholikusok szabadon tarthassanak zsinatokat; 
3-szor, hogy az állam felügyelete mellett saját iskoláik alapí- 
tása, czélszerű elrendezése és igazgatása iránti joguk biztosít- 
tassék s végre 4-szer, hogy a mint a többi bevett felekezetek 
maguk kezelik alapítványaikat: úgy a r. katholikus közalapít- 
ványokat is, kivéve a magyar királyi egyetemet, egy csupán 
egyházi és világi katholikusokból álló bizottság kezelje. 

Ezt a peticziót, melyet Rónay János csanádi követ már 
a következő napon az országgyűlésen benyújtott, Deák Ferencz 
igazságügyminiszter indítványára, fontosságánál fogva előbb 
értekezletileg tárgyalták. De az értekezlet azt határozta, hogy 
mint „elkésett", mellőztessék. Mire a kérvényezők, április 
8-diki összejövetelükön egy nyilatkozattal könnyítettek lelkti- 
kön, a mely nyilatkozat szerint „a katholikusok peticziója, bárha 

megfoghatatlan könnyedséggel vettetett félre, de meg nem 
bukott s buknia már csak azért sem lehet, mert visszautasít- 
hatlan igényeket foglal magában, jogokat követel vissza, 
melyek sajátjaik s az egyenlőség és viszonosság törvényes 
alapján a törvényhozástól azt kérik a maguk részére biztosít- 
tatni, minek a többi vallásfelekezetek háborittatlan birtokában 
vannak*". 

Az előadottakból látható, hogy a katholikus rendeket 
az 1848: XX. t.-cz. rendelkezései közül épen azok nyugtala- 
nították, melyek már a békekötésekben is előfordultak s 
melyeknek megtételére nézve a korona már az előző ország- 
gyűlésen kötelező ígéretet tett ; míg ellenben a tulajdonképeni 
reform tekintetében, a mely szerint t. i. az egyházi és iskolai 
szükségletek az állam által fedezendők, a nyert felvilágosítások 
s különösen a protestáns vezérférfiak: Tihanyi és br. Vay 
nyilatkozatai után, aggályaik csakhamar megszűntek. 

Pedig a közvélemény, melynek tolmácsai is akadtak szép 
számmal, egészen helyesen ítélte meg az említett törvényt, 
midőn annak alapján a saecularisatiót kezdte sürgetni. Például 
Kolmár József, Kossuth hírlapjának munkatársa, a későbbi 
református tanár, ki azután a katholikus vallásra tért át, egy 
pamfletjében azt írja, hogy a protestáns papság örüljön, mert 
az egyenlőség elvénél fogva, katholikus kollégái uradalmain 
osztozkodni fog s az országgyűlésen szavazatot nyer s mert 
a nép immár követeli, hogy ,,saecularizálják a hazának a 
római papság által uzurpált javait".^ Vagy például Németi 
Imre, a magyar nevelési társaság által jutalmazott pályaművé- 
ben , — melynek bírálói Birányi Ákos, Ney Ferencz és Tavassy 
-Lajos voltak, tehát olyan férfiak, a kik holmi szertelenségeket 
bizonyára nem tüntettek volna ki elismerésükkel, — a törvény 
3. §-ának rendelkezéseiből egyenesen azt következteti, hogy 
a püspökök és káptalanok fekvő javaikat az államnak adják 
át és úgy ők, mint az alsóbb rendű papok is az államtól fogják 
kapni fizetésüket.^ 

A kik így gondolkoztak — ismételjük — a törvényt 
egészen logikusan értelmezték. S bizony nagy szükség volt 
Kossuthnak és munkatársainak a helyreigazítására, hogy az 
említett törvénymagyarázat a nemzetben mélyebb gyökeret ne 
verjen. 

Kossuth; a ki bizonyára a legilletékesebb volt az 1848-iki 
törvények magyarázására, a ki — mint a 48-iki törvények 

* Kolmár József: Nép szava Isten szava. Pozsony, 1848. 

* Németi Imre : Testvéri szózat a néptanítókhoz. Pest, 1848. 

kezdeményezője, — legjobban ismerte az akkori törvényhozás 
intenczióit, — az 1848 : XX. t.-czikkről úgy nyilatkozott, hogy 
3, midőn azt kezdeményezték, egyetlen egy alternativa áUt 
-előttük. Vagy az, hogy az állam semmi egyháznak, semmi 
Tallásfelekezetnek nem ád semmit. Vagy az, hogy minden 
Tallásfelekezet egyházi és iskolai szükségleteit az állam fedezi. 

A vallásfelekezetek közötti egyenlőség és viszonosság 
követelményének természetesen az előbbi felelt volna meg. 
Arra nézve, hogy a felekezetek békességben éljenek egymás- 
sal s hogy egymásnak érvényestilését ne gátolják, a legfőbb, 
sőt talán az egyedüli biztosíték a szabad egyház szabad állam- 
ban elvének megvalósításában rejlik. Meg kell akadályozni 
még a lehetőségét is annak, hogy az állami és egyházi hata- 
lom egymással - szövetkezve és összeforrva, a közszabadságot 
akként veszélyeztessék, a mint veszélyeztették nálunk is, 
•egyebütt is évszázadokon keresetül. Az emiitett elvnek tehát 
megfelelőleg az állam és az egyház elválasztatván egymást<W[, 
természetesen megszűnnék az államvallás intézménye, meg- 
szűnnének az egyes egyházak kiváltságai s az állam egyszerűen 
<;sak a felügyeletet gyakorolná az egyházak felett, a nélkül, hogy 
belső dolgaikba beleavatkoznék, azzal sem törődvén, hogy 
miből fizetik papjaikat és miből tartják fenn iskoláikat. 

A másik alternativa szerint minden vallásfelekezet egy- 
házi és iskolai szükségleteit az állam fedezné. 

És Kossuth, habár belátta, hogy az előbbi alternatíva 
felel meg az igazságnak, kényszerűségből mégis az utóbbit 
fogadta el. 

Ha a 48-iki országgyűlés — így okoskodott Kossuth 
Lajos — az egyenlőség megvalósítását abban keresve, hogy 
semmi vallásfelekezetnek nem ád semmit, ennek alkalmazásául 
azt mondotta volna a protestánsoknak, a görögkeleti egyháznak 
és az unitáriusoknak: „titeket soha semmi ellátásban nem 
részesítettelek, jövendőre sem részesítlek ; lássanak el híveitek, 
a mint akarnak'' — ar. katholikus egyháznak pedig azt mondta 
volna: „számodra felhagyom az eddigi állami ellátást s így 
már most szent a békesség köztetek, egyenlők vagytok" — 
ez csakugyan különös egy neme lett volna az egyenlőségnek 
s nagyon furcsa módja az „osztó igazságnak". Világos tehát 
— folytaíja tovább, — hogy ha a vallásfelekezetek közti 
egyenlőséget és viszonosságot a „senkinek semmit nem ád 
az állam" útján akarták volna megvalósítani, okvetleniQ azt 
kellett volna indítványozniok, hogy az állam jövendőre meg- 
szünteti azt az ellátást, melyben ekkorig a r. katholikus egyház 

főpapjait és szerzeteit részesítette. Ehhez joga volt és joga 
van ma is, ez kétségtelen. 

A r. katholikus papság, a vallási egyenlőség és a szabad 
egyház szabad államban elvének ilyetén alkalmazásába a 
legszívesebben beleegyezett volna. Hiszen már az 1843/4-diki 
országgyűlésen, a midőn Borsod- és Csanádmegye követei^ 
utasításaikhoz képest a saecularisatióra nézve konkrét indít- 
ványt tettek s a midőn br. Wenckheim Béla, Békésmegye 
követe szintén kifejezte abbeli óhajtását, hogy a rém. katho- 
likus egyház uralkodói jellegének megszüntetésével az állam 
foglalja le az egyházi javakat s az összes felekezetek papjait 
a maga pénztárából fizesse: a saját kora által épp úgy félre- 
értett, mint az utókor által is tévesen megítélt Wurda Károly, 
győri káptalani követ, látszólag a legtisztább szabadelvűség- 
álláspontjára helyezkedve, paptársainak heves tiltakozása é& 
óvása mellett „a szabad egyház szabad államban" elvét hir- 
dette. Ö szerinte a legnagyobb hiba az volt, hogy törvényeink 
a vallások közt politikailag különbséget tettek s ezen egy- 
oldalúságból eredő hiba szülte, a vallási véres harczokat elő- 
idézett olyanféle törvényeket, mint a melyben például kimon- 
datik, hogy „lutherani comburantur et possessionibus privéntur". 
Míg egyrészről óvja tehát nemzetét a vallás dolgában kény- 
szerítő törvények alkotásától, másrészről kifejezi abbeli meg- 
győződését, hogy a béke helyreállítására az egyetlen óvszer 
„a szabad ország, szabad alkotmány, szabad vallás" jelszavá- 
ban található fel. 

Ezzel szemben Szalay László, Korpona város tudós 
követe, nyomban kimutatta, hogy nálunk, hol a r. katholikus 
egyház óriási vagyonnal rendelkezik; hol a főrendi táblán 
első helyen ülnek a püspökök; hol a káptalanok követei az 
alsó táblának egy részét képviselik; hol a klérus egész me- 
gyéket kormányoz, követeket küld, utasításokat készít, a királyi 
kúriánál ítéleteket hoz, sőt oda bírákat is nevez ki — nálunk 
a status qiwt fentartani s e mellett az egyház függetlenségét 
az állammal szemben kimondani, — mindazokra a felekéze- 
tekre nézve, melyeknek papjai ama kiváltí?ágokban nem ré- 
szesülnek, a legveszedelmesebb dolog lenne, „melylyel a gyöngét 
megkötözve adnák át a hatalmasnak". 

Valóban a Wurda szabadelvűsége az avatatlan előtt 
bármily tetszetősnek látszik is, épp oly hamis, mint a milyen a 
Metterniché vagy a franczia Montalembert-é volt. A mint Met- 
ternich a vegyes házasság kérdésében még a kúriával is össze- 
tűzött s a klérus befolyásának, illetőleg túlsúlyának biztosítása 
végett arra az álláspontra helyezkedett, hogy az államhatalomr 

illetéktelen lévén a vallás- és lelkiismeret szabadságát érintő 
vitás kérdések elintézésére, a vegyes házasságból születendő 
gyermekek vallásának meghatározása tekintetében szabad kezet 
kell adni a katholikus és az akatholikns papságnak egyaránt : 
épp oly buzgalommal kapaczitálja a modern, úgynevezett sza- 
badelvű katholikus politika legszellemesebb képviselője, Mon- 
talembert, az államhatalmat, hogy a földi javakkal bőségesen 
ellátott s azoknak élvezetében meg nem zavarható katholikus 
egyházzal egyáltalán ne törődjék ; mert hát nagyon jól tudja, 
sőt ki is fejezi, hogy „ez által a katholiczizmus mindent nyer- 
het és semmit sem veszíthet/ 

Az 1843/4-diki országgyűlésen tapasztaltak után, nem 
csuda, ha a 48-diki törvényhozás, — mely a közszabadság és a 
demokráczia elveinek megvalósítására vállalkozott s mely ennél- 
fogva természetesen a vallásszabadság biztosításának köte- 
lessége elől sem térhetett ki, — egyrészről a Wurda-féle álsza- 
badelvűséget megtagadva, másrészről abban a hitben, hogy az 
egyházi javakra nézve a különben igazságtalan status quo 
megbolygatása a klérust a nemzeti átalakulás ellenségévé 
tenné és ez által magát az átalakulást is veszélyeztetné: a 
vallásegyenlőségnek azt a módját választotta, mely szerint az 
állam fedezze a vallásfelekezetek egyházi és iskolai szükség- 
leteit. 

Kossuth maga elismeri, hogy az, a mit választottak, rossz 
expediens; de azt választották kénytelenségből. 

Úgyde az alternatívát Kossuthék nem jól állították fel. 
Ha ki akarták kerülni azt, a mit Nyugat-Európa államaiban 
a forradalmak hajtottak végre, t. i. az egyházi vagyon világia- 
sítását : akkor erre sem az egyik, sem a másik expediens nem 
volt alkalmas. Az államnak mind a két esetben rá kellett volna 
tennie a kezét az egyházi javakra. Ha a „senkinek nem ád 
semmit* jelszavát érvényesíti : tökéletesen igaza van Kossuth- 
nak, hogy akkor a r. katholikus egyház főpapjait és szerzeteseit 
meg kellett volna fosztania állami beneficiumaiktól. De ha a 
felekezeti összes szükségletek ellátását vállalja magára : akkor 
is csak úgy tehet vala eleget ebbeli kötelezettségének, ha az 
egyházak összes javait lefoglalja. 

A 48-diki törvényhozás a saecularisatiót csak úgy mel- 
lőzhette, hogy a felekezetek ama szükségleteinek fedezésére 
kötelezte magát, melyeket saját erejükből nem bírnak fedezni. 

így értelmezték 1848-ban a törvényt úgy a r. katholikusok, 
mint a protestánsok. 

A protestánsoknak alkalmuk nyílt az 1848 : XX. t.-czikkre 
nézve álláspontjukat félig-meddig hivatalosan is kifejezni azon 

az értekezleten, melyet br. Eötvös József kultuszminiszter, a 
törvény rendelkezésének megfelelőleg, szeptember 1-jére hívott 
<3ssze Pest városába. 

Erre az értekezletre nemcsak azért volt szükség, mert 
a törvény rendelte annak megtartását, hanem azért is, hogy 
a protestáns körökben a törvény értelmezése tekintetében föl- 
merült nézeteltérések kiegyenlittessenek. Méltán lehetett attól 
tartani, hogy a félreértések, ha ideje koráii helyre nem iga- 
zittatnak, úgy az egyházra, mint az államra nézve, végzetes 
következményeket vonnak maguk után. A köznép körében 
ugyanis, mely a robot, dézsma és a többi úrbéri szolgálmányok 
terhétől megszabadult, csakhamar lábrakapott az a fölfogás, 
hogy a mint az úr dolgát ezentúl nem kell végeznie, a lel- 
készeket, tanítókat is az állam fogja helyette fizetni s a lel- 
készi és tanítói földek szántása-vetése sem lesz többé az ő 
kötelessége. 

Hogy is találta volna belé magát a nép a dolgok új 
rendjébe, mikor a protestáns értelmiség sem volt tisztában a 
törvény intencziójával. A hányan, annyiféleképen magyarázták 
a törvényt s a kik a tárgyhoz hozzászóltak, többnyire szélső- 
ségekbe csapongtak és csak nagyon kevesen tartották meg a 
józan mérséklet határait. 

Az egyik rész bizalmatlanságot igyekezett ébreszteni, a 
másik rész a föltétlen meghódolás szükségét hirdette az állammal 
szemben. 

A bizalmatlanság egyik legkiválóbb szószólója volt a 
kitűnő készültségű, minden ízében szabadelvű Jakabfal vy András, 
ki már az 1832/6 diki országgyűlésen, mint Tornamegye követe, 
ott harczolt Deák Ferencz oldala mellett a szabadelvűek tá- 
borában s ki ebben az időben írta azt az újabban közrebo- 
csátott jeles történelmi munkáját, a miben nagy erudiczióval 
mutatja ki, hogy Magyarország hátramaradottságának a hie- 
rarchia a legfőbb okozója. ^ Ö az 1848 : XX. t.-czikket egye- 
nesen visszautasította; mert nem talált -abban semmi új ado- 
mányt vagy olyan ígéretet, a mit a protestánsok már három- 
száz évvel ezelőtt meg ne kaptak volna s mert a hatalmas, 
gazdag és jezsuita szellemű klérus, megmaradván kiváltságos 
állásában, a mint a múltban kivitte azt, hogy a magyar nem- 
zet, az egész világ gúnyjára és megbotránkozására, ünnepélyes 
igéretét be nem válthatta, ugyanezt meg fogja tenni ezentúl 
is. Addig tehát, míg a római katholikus egyháznak az állam- 

^ Jakábfalvy András: Egyházi politika különösen Magyarhonban. 
Kiadta Jakábfalvy Gyula. Budapest, lÖí^'B. 

hoz való viszonyát meg nem változtatják; a míg a Eegnum 
Marianum meg nem szűnik; a míg az állam az egyenlőség 
elvét nem alkalmazza az erősebb és hatalmasabb egyházra s 
a míg az új alkotmány az eddiginél több biztosítékot nem 
nyújt a gyöngébb félnek a hatalmasabb ellenében : addig neki 
és a protestánsoknak nem kell semmi az állam kezéből ; hanem 
mégelégszenek a békekötésekkel és azzal az 1790-diki tör- 
vénynyel, mely paktum konventum, melyet tehát még az ellen- 
ségnek is tiszteletben kell tartania 

Jakab fal vyval Jeszenszki László, hódmezővásárhelyi pap, 
habár abban nem értett is egyet, hogy az 1848 : XX. törvény- 
czikket a protestánsok utasítsák vissza; de annál heveseb- 
ben követelte, hogy ha már a törvény létrejött, az abban ki- 
mondott egyenlőség és viszonosság elvének minden konzek- 
vencziáját haladéktalanul vonják le s ehhez képest a trónöröklés 
feltételei közül törültessék a katholikus vallás követése; az 
országgyűlésen a protestáns egyház is képviselve legyen ; a 
trónörökös mellett protestáns nevelők is alkalmaztassanak s a 
protestáns papok is viseljenek világi méltóságokat, úgy hogy 
a mint Hám Jánost kinevezhették esztergomi főispánnak, ne- 
vezzék ki Biharba Szoboszlai Pap Istvánt, Győrbe meg Haub- 
ner Mátét. 

Székács József szintén tartózkodva fogadta az új tör- 
vényt, melytől féltette az egyház függetlenségét. Szinte szálló 
igévé vált az a mondása, hogy „már csak valljuk meg őszintén, 
a ki fizet bennünket, annak vagyunk szolgái". Féltékenysége 
oly nagymérvű volt, hogy még azt is kifogásolta, hogy báró 
Eötvös miniszter a szeptemberi értekezletre szóló meghívójában 
„egyházi és iskolai reformróV beszélt, holott a törvény a mi- 
nisztert nem hatalmazta fel a protestáns egyház reformálására, 
hanem csak arra, hogy a protestánsokkal az 1848: XX. t.-cz. 
alapján létesítendő törvényjavaslat felől értekezzék. 

A Jakabfalvyék által képviselt felfogással homlokegyenest 
ellenkezett azoké, a kik a feletti örömtikben, hogy a protes- 
táns egyházat az állam kész megszabadítani anyagi gondjaitól, 
az állam előtt térdet-fejet hajtottak. A pelsőczvidéki papság 
például egy értekezletéből, a midőn felhívta az egyházat, hogy 
önkormányzati jogait a kollegialitás elve szerint oszsza meg 
az állammal : minden tartózkodás nélkül kifejezte egyszersmind 
abbeli meggyőződését, hogy „a protestánsoknak Magyarhonban 
el kell fogadni a közállomány atyai intézkedéseit s engedni 
jogaiból oly irányban s mértékben, melyben ezt a státuskor- 
mány helyesen kigondolt s összeszerkesztett gépezete igényli." 
Pecz Gyula, a későbbi mezőberényi pap, — ki mint sokat ta- 

pasztáit férfiú, már akkor is szép tekintélynek örvendett hit- 
sorsosai körében, — az állam iránti bizalom előlegezésében 
oly nagylelkű volt, hogy azt sem kifogásolta, ha a protestán- 
sok összes alapitványaikat átadják az államnak, biztosan szá- 
mítván rá, hogy ebben az esetben az állam azt fogja mon- 
dani a katholikusoknak, hogy a protestánsok ideadták alapit- 
ványaikat, adjátok hát ide ti is. Mocskonyi József, irsai pap azt 
indítványozta, hogy a papi jövedelem hullámzásának meg- 
gátlása végett, a papi földeket adják el s a vételárból befolyó 
tőkét átadván az államnak, ennek kamatai számíttassanak be 
az állam által a papi fizetésbe. De talán a legloyalisabb volt 
az állam irányában az az esperes, a ki a protestáns egyházi 
és iskolai ügyek rendezését teljesen az államra akarta bízni, 
abban a meggyőződésben, hogy a mit az állam tenni fog, 
bizonyosan az lesz a protestánsokra nézve a legüdvösebb, s 
a ki a protestáns egyházi lapban azzal az indítványnyal állt 
elő, hogy a protestáns püspököket az egyházi illetékes hatóság 
hármas kijelölése alapján a kormány nevezze ki. 

Az eszméknek és gpndolatoknak ebben a zűrzavarában, 
a szeptember lére összehívott protestáns értekezlet állította 
helyre az összhangot, kellő mérséklettel és a gyakorlati élet 
követelményeinek számbavételével meghatározván azokat a 
vezérelveket, melyek a protestáns egyház érdekei szempont- 
jából, az 1848 : XX. t.-cz. végrehajtásánál szem előtt tartan- 
dók. Mielőtt azonban a közös értekezlet megtartatott volna, 
előbb az evangélikusok, a reformátusok és az unitáriusok 
külön-külön tanácskoztak. 

Az evangélikusok egyeteme, nem várva be a közös érte- 
kezlet megállapodásait, augusztus 31-iki üléséből feliratot inté- 
zett a minisztériumhoz, melyben az 1848 : XX. t-cz. végre- 
hajtásának elhalasztását kéri, indokolván ebbeli kérelmét egy- 
részről azzal, hogy mielőtt a protestáns egyháznak az államhoz 
való viszonya meghaíároztatnék, előbb a katholikus egyház 
közjogi állását kell tisztába hozni, másrészről, hogy akkor, 
a mikor a nemzet minden ereje a haza megmentésére össz- 
pontosítandó, a protestánsok szerénytelenség nélkül nem kíván- 
hatják, hogy az 1848 : XX. t.-czikkben számukra biztosított 
anyagi segélyt megkapják s meg kell elégedniök azzal, a 
mire föltétlenül szükségük van, hogy t. i. ama lelkészek, kik 
a megszüntetett tized által óriási anyagi veszteséget szenvedtek, 
a kormány által kárpótoltassanak. 

Minthogy azonban az evangélikusok nem voltak benne 
biztosak, hogy feliratuknak meglesz a kellő sikere: nehogy 
akármi részben is a mulasztás vádja érje őket, az 1848 : XX. 

t.-czikkre vonatkozó nézeteiket is írásba foglalták. Emlék- 
iratuk fontosabb tételei a következők voltak: 

Az evangélikusok autonómiája sértetlenül fentartandó. 
A mennyiben az egyházi és iskolai szükségleteket nem fedez- 
nék, azoknak pótlásáról az állam gondoskodjék. Alapitványaikat 
a kormány felügyelete alatt maguk kezelik. A többi hitfele- 
kezethez való viszonyuk, különösen a vegyes házasságok, a 
gyermekek vallása és az áttérések tekintetében, a szabad- 
elvüség követelményeinek megfelelőleg rendezendő. Az egyházi 
hivatalnokok állásukhoz illő fizetésben részesülnek s minden 
kiküldetésük alkalmából az állam pénztárából napi dijat kap- 
nak. A papi fizetések akkép szabályozandók, hogy az egyházak 
fekvő értéke és gabonabeli jövedelme, a mennyiben ez utóbbi 
a hívekre nézve szerfelett terhes nem lenne, számbavétetvén, 
papi jövedelemnek ezentúl is megmarad s ha ez elég nem 
volna : akkor a hiányt az állam pótolja készpénzzel ; az apróbb 
szolgálmányok és adók pedig, például a földek mívelése, a 
termények befuvarozása, az ágybér, az esketésii keresztelési 
díjak stb., kárpótlás mellett megszűnnek. Oly helyeken, a hol 
közpénztárból vagy közjavadalmakból valamely felekezet évi 
segélyt húz, aránylagos segélyt kapjon a protestáns egyház 
is. Elaggott lelkészek, tanítók és egyéb egyházi hivatalnokok, 
úgyszintén ezek özvegyei és árvái részére megfelelő nyugdíj 
biztosítandó. A protestáns gymnáziumok, pap- és tanítóképző 
intézetek tanárainak fizetése a többi felekezetek tanárainak 
fizetésével egyforma legyen. A mely arányban a protestánsok 
a közterhek viseléséhez járulnak, abban az arányban része- 
síttessenek állami segélyben stb. stb. 

A közös értekezleten, melyet a három protestáns felekezet 
képviselői szeptember 3-án tartottak meg, az evangélikusok 
és unitáriusok írásban terjesztették elő nézeteiket; a refor- 
mátusok álláspontját ellenben Szoboszlai püspök élő szóval 
adta elő s a midőn nagy örömmel jelezték, hogy a három 
felekezet nézetei közt semmi lényeges eltérés nincsen, néhány 
óra alatt a tanácskozást befejezték és annak eredményét Szo- 
boszlai püspök már másnap közölte a kultuszminiszterrel. 

Ezzel azonban az 1848 : XX. t.-cz. végrehajtása czéljából 
megindított mozgalom, úgy a protestánsok, mint a katholiku- 
Sük részéről félbeszakadt. A protestánsok legalább körvona- 
lozták a maguk álláspontját. A katholíkusok ellenben még 
idáig sem juthattak. A második alkotmányos kultuszminiszter, 
Horváth Mihály, 1849. jún. 15-én kelt rendeletében, midőn ki- 
nyilatkoztatta, hogy „az ország kormánya illetetleníQ fenn 
akarja s fogja tartani minden, tehát a katholikus vallásnak 

is az utolsó pozsonyi országgyűlésen (1848: XX. t.-cz.) biz- 
tosított szabadságát, föladatának csupán azt tekintvén, hogy a 
magyar katholikus egyháznak a szabadság alapján történendő 
újjászületésére s mind az álladalom iránti viszonyainak, mind a 
belkormány szabályozására módot és alkalmat nyújtson s gondos- 
kodjék, hogy az egyháznak az álladalom irányában szabályozandó 
viszonyai törvény által is biztosíttassanak:" ugyanezen ren- 
deletében tudtára adta egyszersmind a katholikus egyház min- 
den tagjának, hogy ezen egyház ügyeinek elintézésére augusztus 
20-án Pesten oly közgyűlés fog tartatni, mellnek tagjai az 
összes magyar katholikus egyházat képviseljék. Úgyde a közbe- 
jött események s különösen a püspökök ellentállása követ- 
keztében ez a tanácskozmány nem tartatott meg. 

A protestáns értekezletnek nagy jelentősége volt főképen 
azért, mert az 1848 : XX. t.-czikket különösen abból a szem- 
pontból világította meg, hogy^ annak alapján mit követelhet a 
protestáns egyház az államtól. És e tekintetben nem tartott szüksé- 
gesnek semmiféle különösebb üjítást ; hanem haladt a régi nyo- 
mokon. Az a gondolat, a mi az 1848 : XX. t.-czikkben jut kifeje- 
zésre, hogy t. i. a felekezetek szükségletei az állam pénztárából 
fedezendők, protestáns körökben már az 1790-es években fel- 
merült. A márcziusi napok előtt pedig már több protestáns 
egyházi hatóság egyenesen követelte ennek a gondolatnak 
megvalósítását. De az egyház és az állam Mzötti uszony ren- 
dezését, protestáns részről, tudtommal 1848'ig senki sem ér- 
tette úgy^ hogy azoTctól a féleTcezetéktöl, melyelcnek vagyonuk 
van, az elvétessék; hanem hogy azok a felekezetek, tehát a 
protestáns felekezetek is, mélyeknek elegendő jövedelmük nincsen 
egyházi és iskolai szükségleteik fedezésére, önkormányzati jogaik 
teljes épséghen tartása és az igazságos és aránylagos önmeg- 
adóztatás elvének alkalmazása mellett, az államtól annyi se- 
gélyt kapjanak^ a mennyivel egyházi és iskolai intézményeiket 
a kor színvonalán fentarthatják. 

Ezzel a felfogással az 1848-diki kormányé csak annyiban 
egyezett meg, a mennyiben az említett kormány a felekezetek 
segélyezésére nézve a kezdeményező lépést megtette. Eötvös 
kultuszminiszter, hogy a felekezetek szükségleteit és jövedel- 
meit megállapíthassa, bevallási íveket küldött szét, melyek 
közül azonban alig 20 százalék került vissza. S így a kormány 
a nélkül, hogy az egyházi szükségletek mérvét meghatároz- 
hatta volna, tisztán az állam erőforrásainak tekintetbe 
vételével készítette el az 1849* évre szóló állami költségvetést, 
oly módon, hogy míg a 62 millió 222,868 forintban előirány- 
zott összes állami kiadásból a honvédelemre 70 százalék, a 

közigazgatásra 8 millió forint jutott : addig a bevett felekeze* 
tek egyházi és iskolai szükségleteire nem telt több 2 milli6 
500,000 forintnál. 

A kilátásba helyezett állami segély tehát alamizsnává 
zsugorodott össze. Ezt maga a kormány sem tartotta szüksé- 
gesnek palástolni. Br. Eötvös kultuszminiszter, midőn budget- 
beszédében rámutatott arra a tényre, hogy a törvény azt a 
hitet .ébresztette a felekezetekben, mintha ezentúl az állam 
fedezné összes szükségleteiket, a minek következtében az 
egyházi adókat a katholikusok, különösen pedig a görögkeletiek 
nem fizetvén, lelkészeik valóságos Ínségbe jutottak : őszintén 
bevallotta egyszersmind, hogy az állam nem bírja meg az 
összes egyházi terhek viselését s legfölebb az egyes lelkésze- 
ket segítheti, hogy „éhen ne haljanak". A mit az állam ád, 
— úgymond, — az „semmi más, mint jótékonyság; nem a 
szükségnek pótlása, hanem csak felsegélése azoknak, kik azon 
esetre, ha az államtól semmi segélyt nem nyernek, talán az 
Ínségben elvesznének". 

A protestánsoknak azonban alamizsna nem kellett. Hiszen 
az evangélikusok, a szeptember 3-ikán megtartott értekezlet 
előtt, hazafias lelkük sugallatát követve, éppen azért mondtak 
le az 1848 : XX. t.-czikkben részükre biztosított anyagi segély- 
ről, mert belátták, hogy az önvédelmi harez az állam minden 
erejét fölemésztvén, az államtól nem kaphatnak annyit, a 
mennyire jogos igényük van, sőt a saecularisatiót is, a mely 
pedig az 1848 : XX. t.-czikkben benne van, csak azért nem 
követelték, mert a nemzeti újjászületés proczesszusát nem akar- 
ták megzavarni a katholikus klérusnak az államra uszításával, 
pedig tudták nagyon jól, hogy a mennyiben az állam a saecu- 
larizált egyházi javakból a katholikus egyház összes szükség- 
leteit bőven fedezhette, annál biztosabban és annál könnyebben 
beválthatta volna az ő segélyezésükre tett igéretét. 

A protestánsoknak még attól sem kellett tartaniok, hogy 
a saecularisatio végrehajtása esetén az ő vagyonuk, az ő 
alapitványaik is az állam kezére kerülnek. Mert hogy a római 
katholikus papi javak államjavak, ezt a kérdést már a refor^ 
máczió elméletileg eldöntötte, gyakorlatilag pedig megoldottM 
maguk a római katholikus uralkodók. A magyar kö^jogna^;,- 
az említett javakra vonatkozó rendelkezései, például, hogj^ 
hűtlenség esetén a főpapokat az állam javadalmuktól meg- 
foszthatja ; hogy az interkaláris jövedelmek a kincstárt illetik 
meg ; hogy a főpapok végrendelkezési joga az állam javára^ 
megszoríttatik, — mindmegannyi bizonyítékok arra nézve, hogy 
nálunk is mindenkor érvényesült a r. katholikus egyházi javak 

tekintetében a nyugateurópai felfogás. Míg ellenben azt, hogy 
a protestáns egyházi javak és alapítványok szintén állami 
jellegűek, még eddig soha senkinek nem sikerült bebizonyítania. 
Éppen akkor, a mikor ez leginkább szóba jöhetett volna, t. i. 
1848-ban, Deák Ferencz az elemi oktatásról szóló törvényjavaslat 
tárgyalása alkalmával kijelentette, hogy „a r. katholikus alapít- 
ványok nem csekély része már Szent István által a státus 
javaiból adatott ki, azon jószágokból t. i., melyeket a státus 
közszükségeinek fedezésére rendeltek eleink akkor, midőn 
a közjavakat felosztották, míg ellenben a protestánsok és 
óhitűek minden alapítványa magánalapítvány, mihez a státus 
nem járult semmivel". Ugyanez alkalommal Klauzál Gábor 
miniszter még határozottabban úgy nyilatkozott, hogy „attól 
félnek sokan, hogy a r. katholikus roppant fundácziókat nem sza- 
bad érinteni, holott ezeket nemcsak szabad, hanem kell is 
érinteni, mert csak oly javakból állnak, melyek akkor adattak 
a nevelésre, midőn még egy vallás volt Magyarországon'*. 

Ezekkel a nyilatkozatokkal szemben természetesen vajmi 
kevés nyomatéka lehetett az olyanféle felszólalásnak, mint a 
Danielik Jánosé^ ki merő sophismák alapján igyekezett be- 
bizonyítani, hogy a r. katholikus és a protestáns egyházi vagyon 
jogi természete között nincs semmi különbség. Annyival ke- 
vésbbé kelthetett visszhangot a Danielik szózata, mert hiszen 
abból a hamis és a tényeknek teljességgel meg nem felelő 
tételből indult ki, hogy a katholikus egyházi javak jogi ter- 
mészetének helyes megállapítására azért van szükség, mert a 
protestánsok a mily szívósan ragaszkodnak saját alapítványaik- 
hoz, épp oly hevesen sürgetik a katholikus egyházi javak el- 
kobzását. 

Az egyházi javak elkobzására irányuló mozgalomnak — 
mint említők — 1848-ban híre is alig volt. Ellenkezőleg a 
protestánsok az állam érdekeit tartva szem előtt, a legneme- 
sebb önmegtagadással maguk javasolták a részükre nagy elő- 
nyöket biztosító 1848 : XX. t.-cz. végrehajtásának felfüg- 
gesztését. 

Negyvennyolcz óta azonban a viszonyok megváltoztak. 
"SSost már itt az ideje, hogy az állam lerój ja a protestánsok- 
. jkal szemben tartozását. A mily határozottsággal kell ezt kö- 
vetelnünk, úgy hogy e tekintetben semmiféle véleményeltérés 
nem lehet közöttünk: épp oly tanácsosnak látszik másrészről^ 
le nem térnünk arról az alapról, mélyet a történelem rakott le 
számv/nkra. 

^ Danielik János : A katholikus egyházi javak- és alapítványokról 
tulajdonjogi tekintetben. Pest, 1848. 

Bármennyire igaza van is Thiersnek, a nagy franczia 
államférfiúnak, midőn azt mondja, hogy egy földbirtokkal bíró, 
állami hatalom gyanánt konstituált papság jó lehetett ugyan 
a középkor társadalmi rendje számára és hasznossá válhatott 
ama korban a polgárosodásra nézve, de nem volt helyén már 
a XVUI. században sem; bármennyire elismerjük is, hogy a 
franczia forradalom által kivívott politikai és társadalmi refor- 
mok, különösen a klérus hatalmi túlsúlyának megtörésére irá- 
nyult reformok, az egész emberiség fejlődésére döntő hatással 
voltak: a mi politikai és társadalmi helyzetünket egyátalán 
nem tartjuk olyannak, hogy az állam és egyház közti viszony 
rendezésénél a franczia forradalom példáját követhetnők. 

Ha Kossuth a forradalom alatt a saecularisatiót — sa- 
ját bevallása szerint — - nem merte végrehajtani, mert attól 
félt, hogy ez által a nemzeti átalakulás munkáját zavarja meg: 
nekünk, a kiknek az egységes magyar nemzeti állam épiQe- 
tének betetőzése jutott feladatunkul s a kiknek még a miatt 
is, hogy legjogosabb nemzeti aspiráczióinkat lépésről-lépésre 
megvalósíthassuk, elszánt és állandó küzdelmet kell folytat- 
nunk ellenségeinkkel, — szintén tartózkodnunk kell minden 
olyan lépéstől, a mely vallási háborút idézhetne elő. Nálunk 
egy ilyen háború sokkal veszedelmesebb lenne, mint a milyen 
volt az az egy vallású Francziaországban. Itt csak az állam 
és az egyház közti békét zavarta meg, nálunk ellenben, a hol 
sok felekezet van, a felekezetek közti békét, tehát a társa- 
dalom nyugalmát tenné tönkre. S hagyján, ha legalább az 
elérhető siker a társadalmi rend felforgatásából származó ba- 
jokkal arányban állna. De e tekintetben ne áltassuk magun- 
kat. A mint Francziaországban a radikális egyházpolitikának 
nem sikerült a hierarchia befolyását megsemmisítenie ; a mint 
Olaszországban az egész pápai birodalom saecularisatiójával 
a pápaság semmit nem veszített az egész világra kiható er- 
kölcsi súlyából: az egykori Regnum Marianumban, a hol a 
lakosság óriási többsége a katholikus felekezethez tartozik, a 
vagyonától megfosztott klérus, fején a martyr- koszorúval, a 
hivő lelkekre bizonyára szintén tudna olyan befolyást gyako- 
rolni, hogy régi tekintélye csorbát nem szenvedne. 

A magyar protestánsok által követendő egyházpolitika 
irányának ós vezérelveinek megállapításánál, a mily mérték- 
ben óvakodnunk kell tehát a radikalizmus túlzásaitól, épp oly 
mértékben ügyelnünk kell magunkra, hogy a lemondás és a 
kishitűség erőt ne vegyen rajtunk. 

Az 1848 : XX. t.-czikkben kimondott paritás elvének 
megvalósítása szempontjából a saecularisatiónál sokkal fon- 



í^- Diqitized by GoOQIc 



32 



tosabb a katholikus egyház közjogi kiváltságainak megszün- 
tetése ; a katholikus egyházzal szemben az állami jogok fen- 
tartása és szigorú érvényesítése és főképen az egyházi szük- 
ségleteknek olyatén kielégítése, hogy a felekezetek saját 
czéljaik megvalósításában gátolva ne legyenek s hogy a világi 
javakban bővelkedő katholikus egyház mellőzésével, mint a 
mely maga gondoskodhat magáról, azok a felekezetek, me- 
lyeknek elegendő vagyonuk nincsen, megkapják az államtól, 
a mire szükségtik van. 

Mi, protestánsok, nem kívánjuk a kulturharcz felidézé- 
sét. Szívesen engedünk minden olyan kérdésben, a melyben 
lételünk veszélyeztetése nélkül engedhetünk. De az államtól 
viszont megköveteljük, hogy olyan egyházpolitikát kövessen, 
mely ne foszszon meg bennünket a katholikus egyházzal 
szemben ellentállási képességünktől s az egyházi és iskolai 
intézményeink fentartásához és korszerű fejlesztéséhez szük- 
séges erőnktől; hanem ellenkezőleg; tegyen meg mindent — 
és pedig halogatás nélkül — arra nézve, hogy mint társa- 
dalmi tényezők kellőképen érvényesíthessük magunkat. Köve- 
teljük az államtól, hogy lásson el bennünket mindazokkal az 
eszközökkel, a melyekre szükségünk van, hogy felvehessük a 
versenyt a katholikus atyafiakkal. E tekintetben a mint alku- 
doznunk tovább nem szabad, úgy az államnak azt a kifogását 
sem fogadhatjuk többé el, hogy p&riBügyi viszonyai nem enge- 
dik meg, hogy igényeinket az 1848 : XX. t-cz. értelmében egy- 
szerre és teljesen kielégítse. Ha az állam a folyton fokozódó 
katonai terheket megbírja : a budgetnek aránylag nagyon cse- 
kély emelésével, az alatt a teherszaporulat alatt s^m fog le- 
roskadni, melyet magára vállal a végből, hogy a protestánsokkal 
szemben eddig követett s ezekre nézve olyannyira megalázó ala- 
mizsnáskodás rendszerét, a törvényen alapuló követelmények 
teljes kielégítésének rendszerével cseréli fel. 

Hiszen a támogatás módjának ilyetén megváltoztatása 
annál indokoltabb, mert magára az államra nézve is óriási 
előnynyel jár. 

A protestáns egyház a magyar nemzeti államnak legter- 
mészetesebb szövetségese. A liberalizmus és a protestáns 
világnézlet — mint azt már más alkalommal kifejtettem — 
egymást kiegészítik s a mint a protestáns egyház a legtisz- 
tább szabadelvüség alapján épült fel és tölti be világátalakító 
hivatását, úgy viszont a szabadelvű irány a protestantizmus- 
ban találja fel legfőbb és leghűségesebb támaszát. A két té- 
nyezőnek ez az egyetértése és egymásrahatása képezi és 
képezte mindenkor az állam és társadalom fejlődésének, a poli- 

tikai és kulturális haladásnak legfőbb feltételét és biztosíté- 
kát. A magyar protestáns egyház a mily odaadással támogatta 
a szabadelvű irányt a magyar nemzeti állam alapköveinek 
lerakásában: épp oly önfeláldozással vesz részt a továbbépítés 
nagy és nehéz munkájában. Az államra nézve tehát valóságos 
életkérdés, hogy leghűbb dolgozótársának munkakedvét és 
munkaképességét necsak biztosítsa, de lehetőleg fokozza is. 
Én megvallom, azt szeretném, ha a törvényhozás és a 
kormány a magyar állam magatartását a protestáns egyház 
irányában, nem annyira a közjogi, mint inkább a politikai 
momentumok szem előtt tartásával állapítaná meg. Az 1848: 
XX. t.-cz. csak arra való, hogy fegyverrel lássa el a protes- 
tánsokat abban az esetben, ha jogaiért harczba kell szállniok 
s hogy útját állja az uralkodó egyház felelevenítésére irányuló 
minden kísérletnek. Isten után a törvénynek kell megóvnia a 
nemzetet attól a szerencsétlenségtől, hogy ismét valósággá 
váljék az uralkodó egyház fogalma, mely — mint Deák Ferencz 
1848-ban megjegyezte — „annyi igazságtalanságot és annyi 
átkot árasztott a nemzetre". Az irányadó politikai tényezők 
azonban akkor, a mikor a törvény alapjára helyezkednek, 
legyenek áthatva attól a tudattól, hogy a nagy nemzeti czélok 
megvalósításának legelső és legfőbb föltétele a nemzet szét- 
tagoltságának megszüntetése és erejének összpontosítása s hogy 
ez — még ha a törvény világosan nem rendelné is — csak 
akkor érhető majd el, a mikor a jogegyenlőség megvalósításá- 
val megszűnik minden ok, a mely egyik felekezetet a másik- 
kal szemben féltékeny nyé és bizalmatlanná teheti. 

És ha a felekezetek közötti egyenlőség és viszonosság, 
mint a magyar nemzeti politika megdönthetetlen sarkelve, 
átmegy a köztudatba: akkor nem kell többé bajlódnunk az 
1848 : XX. t.-cz. magyarázatával. A nemzeti közvélemény ereje 
fogja megvalósítani azt, a mit egy különben sem szabatosan 
fogalmazott törvény alapján kivívni nem sikerült. S a mennyi- 
ben ez a szabadelvűség diadala lesz: ebben a diadalban a 
liberáUs irány szövetséges társa : a protestantizmus osztoz- 
kodni fog. 

